Nr. / ianuarie 2025

PROCES VERBAL

privind a patra procedură de atribuire a unor autorizaţii taxi

În luna noiembrie 2019, Consiliul Local al Municipiului Baia Mare a adoptat HCL nr. 459/2019 privind aprobarea reglementării transportului public local de persoane şi bunuri/mărfuri în regim de taxi şi a transportului în regim de închiriere în municipiul Baia Mare, inclusiv stabilirea numărului maxim de 581 de autorizaţii taxi în municipiul Baia Mare.

În luna ianuarie 2024, Consiliul Local al Municipiului Baia Mare a adoptat HCL nr. 12/2024 privind atribuirea de către municipiul Baia Mare a unui număr de 50 autorizaţii taxi.

La primele trei proceduri de atribuire a autorizaţiilor taxi disponibile au fost atribuite treisprezece autorizaţii taxi.

A patra procedură de atribuire a fost demarată în data de 01.11.2024, în condiţiile prevăzute de Legea 38/2003 privind transportul în regim de taxi şi în regim de închiriere şi de Normele de aplicare.

Anunţul privind demararea procedurii a fost publicat în ziarul Graiul Maramureşului şi pe site-ul Municipiului Baia Mare, în data de 01 noiembrie 2024.

În termenul stabilit pentru depunerea cererilor de participare la procedură, respectiv 30 decembrie 2024, au fost depuse patru solicitări de atribuire, de către transportatorii autorizați DIA SIMTAX SRL, MORAR HOREA IOAN PFA, BOBIMOT SRL și ROYAL COBRA SRL.

Solicitările au fost analizate de către autoritatea de autorizare, în baza art. 26 aliniat (1) a Ordinului nr. 356/2007 privind aprobarea Normelor metodologice pentru aplicarea prevederilor Legii nr. 38/2003 privind transportul în regim de taxi şi în regim de închiriere, au fost aplicate criteriile de departajare, rezultatul fiind următorul:

* DIA SIMTAX SRL a obţinut un punctaj total de 165 de puncte, pentru autoturismul marca Dacia Logan, an fabricaţie 2020, înmatriculat cu nr. MM77RYC, tip combustibil motorina.
* MORAR HOREA IOAN PFA a obţinut un punctaj total de 210 de puncte, pentru autoturismul marca Dacia Duster, an fabricaţie 2024, înmatriculat cu nr. MM98COD, tip combustibil motorina.
* BOBIMOT SRL a obţinut un punctaj total de 225 de puncte, pentru autoturismul marca Dacia Jogger, an fabricaţie 2024, înmatriculat cu nr. MM92CRE, tip combustibil benzina+GPL.
* ROYAL COBRA SRL a obţinut un punctaj total de 135 de puncte, pentru autoturismul marca Volkswagen Polo, an fabricaţie 2021, înmatriculat cu nr. MM38AML tip combustibil benzina.

Lista cu autorizaţiile taxi atribuite, conţinând datele de identificare ale transportatorilor autorizați şi punctajele totale obţinute din îndeplinirea criteriilor de departajare, a fost făcută publică în data de 08.01.2025, conform art.26 aliniat (2) din Ordinul nr.356/2007, în ziarul Graiul Maramureşului şi pe site-ul Municipiului Baia Mare.

În termenul stabilit pentru depunerea contestaţiilor, nu a fost înregistrată la Municipiul Baia Mare nicio contestaţie.

Conform art.28 din Ordinul nr.356 din 2007 privind aprobarea Normelor Metodologice pentru aplicarea prevederilor Legii nr. [38/2003](file:///C:\Users\smup6\sintact%204.0\cache\Legislatie\temp70876\00060972.htm) privind transportul în regim de taxi si în regim de închiriere, atribuirea unei autorizaţii taxi noi se face prin Hotărârea Consiliului Local.

Anexe:

* Tabele cu criteriile de departajare pentru autoturismele menţionate mai sus;
* Lista cu autorizaţiile taxi propuse spre atribuire pentru transportul de persoane.

|  |  |
| --- | --- |
| Şef Serviciu,  Liviu Filip | Inspector superior,  Andrea Nuszbaum |